Ǹtondôbə a dzó nâ: “Yób á nə etɔá ńtōmbā dzáma, sí dzɔɔ étə́legǎ məkǒl dzáma, zǎ ndá myāyi ma lóŋ ? Zǎ vómo myǎyi ma kom áwɔí ? 2Ńdɔ̄ áfə, byə́m bítē bísə, və esíé yā mɔ́ máma, ńdɔ̄ hḿ bísə̄ bí nə̄ émbyāma -ebúg Ńtondôbə. É vóm mís mámā mádiŋ bəbə ó nə m̀búbúá mod ai ényɔ́ á nə̄ ńnə̄m édzɔdi, áā nyaŋaban ai ebúg dzáma 3Bátūni ǹnóm nyag, vədá bátsīg ńgūmā mod: bátsīg ńtōmbá, vədá báwé mvú ai kə́g ! Bávə́ mə̄túnuŋa mə́ ngāŋ, ndə məkǐ mə́ ngōē ! Bádīgi otú ngāŋ, ndə ású ólugú m̀bə̂ ekálan ! Bod bə́tē bə́ nə̄ fə̄ ébá bátsog hə məzěn mábán ébá bádiŋ bə́ fídigan mam mə́ nyīé mábán. 4Mǎ fə mayi tɔ́b bə̄dzə́dzāā bə́ mam ású ńdzǔg wábán, mə sǔ fə̄ bɔ́ á nyɔ́l é nyindi bámbáda, amú yə̄ nâ mə ngálóe, ńdɔ mod a ndzí kig yalan, mə ngákɔ́bɔ, ńdɔ̄ bá ndzí kig vógolo; və bɔ́ bə́ bɔɔ é mam mə́ nə́ ma abé á mís, bə́ tɔ́bɔ édí lányə̌b kig ma á ńnə̄m.